דממת בחירות

דממת בחירות, שתיקת בחירות (באנגלית: Election silence) או דממת קמפיין (campaign silence) הם מונחים שמציינים איסור על קיום תעמולת בחירות לפני בחירות (ובמדינות מסוימות גם במהלך הבחירות). על פי כלל זה, בחלק מהמדינות, כמו סלובניה ופולין, אסור לנסות לשכנע אנשים להצביע למועמד ספציפי או למפלגה פוליטית ביום הבחירות. ישנן מדינות שהכריזו כי מבחינה חוקית, דממת בחירות מהווה הפרה של החוק בנוגע לחופש הביטוי. עם זאת, משתמשים בה בחלק מהדמוקרטיות בעולם "על מנת לאזן את התעמולה ולשמור על סביבת הצבעה חופשית".

== רקע ==
בחלק מהמדינות קיימת דממת בחירות על מנת לתת לבוחרים תקופה לחשוב על ההתרחשויות במדינה לפני שיצביעו.<ref name="Ace"></ref> במהלך תקופה זו אסור למועמדים לקיים תעמולת בחירות. לעיתים קרובות אסור גם לערוך סקרי בחירות. הדממה נאכפת בדרך כלל כחוק, אם כי במדינות מסוימות היא רק "הסכם ג'נטלמני" בין מפלגות מובילות.

בית המשפט העליון של ארצות הברית קבע בתיק "בורסון נגד פרימן" משנת 1992 כי ניתן להגביל תעמולת בחירות רק ביום הבחירות, באזור קטן סביב הקלפי, וכל איסור דיבור בטווח רחב יותר נוגד את החוקה.<ref>Burson v. Freeman, 504 U.S. 191 (1992)</ref> בבולגריה, קבע בית המשפט החוקתי בשנת 2009 כי דממת בחירות וכן איסור על סקרי דעת קהל לפני יום הבחירות מייצגים פגיעה בחופש הביטוי. בית המשפט החוקתי של הונגריה קבע בשנת 2007 כי איסור על סקרי דעת קהל נוגד את החוקה, אך אישר את דממת הבחירות.<ref>Decision 6/2007 (II. 27.) AB on 26. February 2007</ref> גם בית המשפט החוקתי של סלובניה קבע בשנת 2011 כי איסור על סקרי דעת קהל נוגד את החוקה.<ref>Decision U-I-67/09 on 24 March 2011</ref> בהתאם לסעיף 329 לחוק הבחירות בקנדה, קנדה אסרה בעבר על הפצת תוצאות הבחירות באזורים במדינה בהם הקלפיות טרם נסגרו, כך שתוצאות מאזורי הבחירות במחוזות המזרחיים והאטלנטיים לא ישפיעו על התוצאות במערב.<ref>

</ref> אף על פי שאושר על ידי בית המשפט העליון, איסור זה בוטל בשנת 2012.

דממת בחירות נקראת גם "תקופת האפלה" (blackout period).<ref>[https://www.npr.org/sections/thetwo-way/2017/05/06/527154146/french-candidate-emmanuel-macron-says-campaign-has-been-hacked-hours-before-elec French Candidate Emmanuel Macron Says Campaign Has Been Hacked, Just Before Election]</ref><ref>[https://www.rnz.co.nz/national/programmes/morningreport/audio/2018671475/fiji-election-blackout-to-end-after-extension Fiji election: Blackout to end after extension]</ref><ref>[https://mumbrella.com.au/liberal-democrats-senator-calls-for-abolition-of-election-advertising-black-out-579318 NEWSLiberal Democrats senator calls for abolition of election advertising black out]</ref>

בסלובניה, עד לשנת 2016 היה אסור להזכיר שם של מועמד ביום הבחירות בפומבי. מי שפרסם הצהרות חיוביות או ביקורתיות אודות מפלגות או מועמדים ברשתות החברתיות, בפורומים מקוונים, או השמיע הצהרות במקום ציבורי, למשל במסעדה, הועמד לדין ונקנס.<ref>[https://www.dnevnik.si/1042614965 Socialistični volilni molk ("In Slovenian")]</ref> במשך למעלה משני עשורים, התקשורת והמצביעים נמנעו מלדבר על פוליטיקה ביום שלפני הבחירות וביום הבחירות. בשנת 2016 קבע בית המשפט העליון כי "לא כל דעה היא תעמולה", פרסם הגדרה חדשה למונח 'תעמולה', וביטל פסק דין של בית משפט נמוך יותר, שהרשיע אדם שכתב בפייסבוק "ריאיון נהדר! שווה קריאה!".<ref></ref><ref></ref><ref></ref>

== דממת בחירות ברחבי העולם ==
דממת בחירות מונהגות במדינות הבאות. משך הזמן שלהן בתקופה שלפני הבחירות מצוין בסוגריים:

== קישורים חיצוניים ==
* [http://aceproject.org/epic-en/CDMap?question=ME062 מפת תקופות האפלה ברחבי העולם] של רשת הידע ACE שעוסקת בנושאי בחירות

== הערות שוליים ==

קטגוריה:טרמינולוגיה של בחירות
קטגוריה:תעמולת בחירות